จะมีการตรวจร่างกายเช้าตอนเช้า ผมกินยาลดความดันโลหิตสูง ซึ่งบอกให้รับประทานตอนเช้า ผมควรรับประทานยาไหมครับ....แล้วถ้ารับประทานยามีผลอะไรต่อการตรวจร่างกายรับราชกาลไหมครับ
สวัสดีค่ะ หากมีโรคประจำตัวเป็นความดันโลหิตสูง และแพทย์ได้จ่ายยา amlodipine 10 mg มาให้ทานในตอนเช้า ก็ต้องทานยาตามที่แพทย์สั่งทุกวันค่ะ รวมถึงวันที่จะต้องตรวจร่างกายเพื่อสมัครงานด้วย โดยยาลดความดันโลหิตดังกล่าว ไม่ได้มีผลอะไรต่อการตรวจร่างกาย ตรวจเลือด หรือตรวจปัสสาวะ เพื่อสมัครเข้าทำงาน หรือเข้ารับราชการค่ะ ดังนั้น สามารถทานได้ตามปกติ เพียงแต่หากมีการตรวจเลือด ก็ควรทานยาพร้อมกับน้ำเปล่าเท่านั้น ไม่ให้ทานกับเครื่องดื่มอื่นๆ ค่ะแต่หากไม่ได้เป็นโรคความดันโลหิตสูง หรือยังไม่ได้รับการวินิจฉัยจากแพทย์ หรือแพทย์ยังไม่ได้สั่งให้ทานยาดังกล่าว ก็ไม่ควรทานไปค่ะ ควรไปรับการตรวจและวินิจฉัยให้แน่นอนก่อน และต้องให้แพทย์สั่งจ่ายยาก่อนค่ะ